
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση της ειδικής παροχής του άρθρου 14 του 


Ν.3016/2002 στους υπαλλήλους του Πολιτικού 

Γραφείου του Υπουργού Επικράτειας. 1 

Χορήγηση της ειδικής παροχής του άρθρου 14 του 
Ν.3016/2002 στους υπαλλήλους του Πολιτικού 
Γραφείου του Πρωθυπουργού και της Γενικής 
Γραμματείας του Υπουργικού Συμβουλίου. 2 


Τροποποίηση και συμπλήρωση της 272060/02 (ΦΕΚ 
1048 Β/9.8.02) απόφασης με θέμα «Σύσταση και Συ¬ 
γκρότηση Επιτροπής ΚΕΜΑΕ και καθορισμός αρμο¬ 
διοτήτων αυτής στα πλαίσια εφαρμογής των διατάξε¬ 
ων κατάρτισης του Αμπελουργικού Μητρώου και του 
Συστήματος Γεωργικών Πληροφοριών στον Ελαιοκο¬ 
μικό τομέα, όπως τροποποιήθηκε και συμπληρώθηκε 
με τις αριθμ. 334269/14.5.2001 και 389875/3.9.2001 
όμοιες αποφάσεις, και άλλες διατάξεις. 3 


ΑΠΟΦΑΣΕΙΣ 

Αριθ. 2/58319/0022 (1) 

Χορήγηση της ειδικής παροχής του άρθρου 14 του 
Ν.3016/2002 στους υπαλλήλους του Πολιτικού Γρα¬ 
φείου του Υπουργού Επικράτειας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του άρθρου 14 του Ν. 3016/2002 «Για 
την εταιρική διακυβέρνηση, θέματα μισθολογίου και άλ¬ 
λες διατάξεις» (ΦΕΚ Α’ 110). 

2. Τις διατάξεις του άρθρου 1 του Ν. 3029/2002 «Με¬ 
ταρρύθμιση συστήματος κοινωνικής ασφάλισης», (ΦΕΚ 
Α’ 160) σύμφωνα με την οποία η εν λόγω παροχή λαμβά- 
νεται υπόψη από 1.1.2003 στη βάση υπολογισμού της σύ¬ 
νταξης. 

3. Τις διατάξεις του Ν.1558/1985 «Κυβέρνηση και Κυ¬ 
βερνητικά όργανα (ΦΕΚ Α’ 137) όπως ισχύει σήμερα. 


4. Την 1100383/1330/0006Α/31.10.2001 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων στους Υφυπουργούς Οικονομικών» 
(ΦΕΚ Β’ 1485). 

5. Τις διατάξεις του Π.Δ. 86/1996 «Γενική Γραμματεία 
του Υπουργικού Συμβουλίου» (ΦΕΚ Α’ 70). 

6. Την αριθμό 48/11.11.1998 Π.Υ.Σ. «Οργάνωση και λει¬ 
τουργία του Πολιτικού Γ ραφείου του Υπουργού Επικρά¬ 
τειας» (ΦΕΚ 257 Α). 

7. Το γεγονός ότι η παροχή του άρθρου 14 του Ν. 3016/ 
2002 καταβάλλεται σε όσους υπαλλήλους του Δημοσίου 
καιτων ΝΠΔΔ δεν λαμβάνουν άλλου είδους πρόσθετες μι- 
σθολογικές παροχές. 

8. Το γεγονός ότι από την απόφαση αυτή προκαλείται 
δαπάνη που βαρύνει τον προϋπολογισμό του Υπουργείου 
Επικράτειας, ΚΑΕ 0267, ύψους 9.504 ευρώ, για το έτος 
2002 και 12.672 ευρώ περίπου για το έτος 2003 και για κα¬ 
θένα από τα επόμενα έτη, αποφασίζουμε: 

1. Χορηγείται μηνιαία ειδική παροχή: 

α. στους υπαλλήλους του Πολιτικού Γραφείου του 
Υπουργού Επικράτειας των οποίων οι αποδοχές διέπο- 
νται από τις διατάξεις του Ν.2470/1997, ήτοι στους μονί¬ 
μους και μετακλητούς. 

β. στους αποσπασμένους ή τοποθετούμενους στην πα¬ 
ραπάνω υπηρεσία από άλλα υπουργεία, Ο.Τ.Α. ή λοιπά 
ΝΠΔΔ. 

2. Το ύψος της ειδικής παροχής ορίζεται από 88 ευρώ 
από 1.1.2002 και σε 176 ευρώ από 1.7.2002. 

3. Η ειδική παροχή συμψηφίζεται με οποιεσδήποτε άλ¬ 
λες παροχές, επιδόματα και αποζημιώσεις, εκτός των κα- 
ταβαλλομένων από συμμετοχή σε συλλογικά όργανα, 
αποζημιώσεων που λαμβάνουν οι δικαιούχοι αυτής ανε¬ 
ξάρτητα από την πηγή που καταβάλλονται. Εφόσον οι πα¬ 
ροχές, επιδόματα και αποζημιώσεις αυτές, υπολείπονται 
της ειδικής παροχής, καταβάλλεται στους δικαιούχους η 
προκύπτουσα διαφορά. 

4. Όσοι υπάλληλοι είναι αποσπασμένοι εντός ή εκτός 
των υπηρεσιών της παραγράφου 1 περίπτωση α της πα¬ 
ρούσας και λαμβάνουν αντίστοιχα επιδόματα ή αποζη¬ 
μιώσεις με οποιαδήποτε μορφή, τα οποία αθροιστικώς 
υπερβαίνουν το ποσό της ειδικής παροχής, δεν δικαιού¬ 
νται αυτή. Εφόσον τα επιδόματα και οι αποζημιώσεις αυ¬ 
τές υπολείπονται της ειδικής παροχής καταβάλλεται 
στους δικαιούχους η προκύπτουσα διαφορά. 

5. Η κατά τα ως άνω χορηγούμενη ειδική παροχή δεν κα- 

ταβάλλεται για όσο διάστημα οι υπάλληλοι τελούν σε 
άδεια άνευ αποδοχών και σε κάθε άλλη ειδική άδεια πλην 
των θεσμοθετημένων αδειών (κανονικές, εκπαιδευτικές, 
κύησης και λοχείας κλπ), σε διαθεσιμότητα ή αργία και σε 
αναρρωτική άδεια, πλην αυτής που χορηγείται από Δη¬ 
μόσια Νοσοκομεία, τα Κέντρα Υγείας του Δημοσίου, τις 
Πανεπιστημιακές Κλινικές, νοσηλευτικούς σχηματισμούς 
του Ι.Κ.Α. και τις ιδιωτικές κλινικές, εφόσον έχει προηγη- 
θεί νοσηλεία σε αυτές που αποδεικνύεται από σχετικά πα¬ 
ραστατικά (εισαγωγή, εξιτήριο κλπ). 

6. Η ειδική παροχή της παραγράφου 1 δεν περικόπτεται 
για όσο χρονικό διάστημα οι υπάλληλοι απουσιάζουν λό¬ 
γω συνδικαλιστικών υποχρεώσεων ή λόγω άσκησης κα¬ 
θηκόντων Προέδρων Δημοτικών ή Κοινοτικών Συμβου¬ 
λίων ή Προέδρων Νομαρχιακών Συμβουλίων. 

7. Η ειδική αυτή παροχή, σύμφωνα και μετά αναφερόμε- 
να στην παράγραφο 2 του σκεπτικού της παρούσας, υπό- 
κειται στις συνήθεις κρατήσεις των επιδομάτων. Επίσης, 
συνεντέλλεται με τις μηνιαίες αποδοχές των υπαλλήλων. 

8. Από την έναρξη ισχύος της παρούσας παύει η ισχύς 
κάθε άλλης απόφασης, κατά το μέρος που ρυθμίζει δια¬ 
φορετικά τα αναφερόμενα στην απόφαση αυτή θέματα. 

9. Η απόφαση αυτή, που ισχύει από την 1.1.2002, να δη¬ 
μοσιευτεί στην Εφημερίδα της Κυβερνήσεως. 

Αθήνα, 20 Οκτωβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ Κ. ΣΚΑΝΔΑΛΙΔΗΣ 

ΕΠΙΚΡΑΤΕΙΑΣ 

ΣΤΕΦΑΝΟΣ ΜΑΝΙΚΑΣ 
-♦- 

Αοιθ. 2/61184/0022 (2) 

Χορήγηση της ειδικής παροχής του άρθρου 14 του 
Ν.3016/2002 στους υπαλλήλους του Πολιτικού Γρα¬ 
φείου του Πρωθυπουργού και της Γενικής Γραμματεί- 
αςτου Υπουργικού Συμβουλίου. 

Ο ΠΡΩΘΥΠΟΥΡΓΟΣ 
ΚΑΙ ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 14 του Ν.3016/2002 «Για 
την εταιρική διακυβέρνηση, θέματα μισθολογίου και άλ¬ 
λες διατάξεις» (ΦΕΚ Α' 110). 

2. Τις διατάξεις του άρθρου 1 του Ν.3029/2002 «Μεταρ¬ 
ρύθμιση συστήματος κοινωνικής ασφάλισης» (ΦΕΚ Α' 
160) σύμφωνα με την οποία η εν λόγω παροχή λαμβάνε- 
ται υπόψη από 1.1.2003 στη βάση υπολογισμού της σύ¬ 
νταξης. 

3. Τις διατάξεις του Ν.1558/1985 «Κυβέρνηση και Κυ¬ 
βερνητικά Όργανα» (ΦΕΚ Α' 137) όπως ισχύει σήμερα. 

4. Τις διατάξεις του Π.Δ. 86/1996 «Γενική Γραμματεία 
του Υπουργικού Συμβουλίου» (ΦΕΚ Α' 70). 

5. Την Υ174/1996 απόφαση του Πρωθυπουργού και του 
Υπουργού Οικονομικών «Αναδιάρθρωση του Πολιτικού 
Γραφείου του Πρωθυπουργού» (ΦΕΚ Β' 204). 

6. Την 1100383/1330/0006 Α/31.10.01 απόφαση του 
Πρωθυπουργού καιτου Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» 
(ΦΕΚ Β' 1485). 


7. Το γεγονός ότι η παροχή του άρθρου 14του Ν. 3016/ 
2002 καταβάλλεται σε όσους υπαλλήλους του Δημοσίου 
και των Ν. Π ,Δ.Δ. δεν λαμβάνουν άλλου είδους πρόσθετες 
μισθολογικές παροχές. 

8. Το γεγονός ότι από την απόφαση αυτή προκαλείται 
δαπάνη που βαρύνει α) τον προϋπολογισμό του Πολιτι¬ 
κού Γραφείου του Πρωθυπουργού, ΚΑΕ 0267, ύψους 
118.800 ευρώ για το έτος 2002 και 158.400 ευρώ περίπου 
για το έτος 2003 και για καθένα από τα επόμενα έτη και β) 
τον προϋπολογισμό της Γενικής Γραμματείας του Υπουρ¬ 
γικού Συμβουλίου, ΚΑΕ 0267, ύψους 15.840 ευρώ, για το 
έτος 2002 και 21.120 ευρώ περίπου για το έτος 2003 και 
για καθένα από τα επόμενα έτη, αποφασίζουμε: 

1. Χορηγείται μηνιαία ειδική παροχή: 

α. στους υπαλλήλους του Πολιτικού Γ ραφείου του 
Πρωθυπουργού και της Γενικής Γ ραμματείας του Υπουρ¬ 
γικού Συμβουλίου, των οποίων οι αποδοχές διέπονται από 
τις διατάξεις του Ν. 2470/1997, ήτοι στους μονίμους, με¬ 
τακλητούς με σύμβαση εργασίας ιδιωτικού δικαίου αορί¬ 
στου χρόνου. 

β. στους αποσπασμένους ή τοποθετούμενους στις πα¬ 
ραπάνω υπηρεσίες από άλλα υπουργεία, ΟΤΑ ή λοιπά 
Ν.Π.Δ.Δ. 

2. Το ύψος της ειδικής παροχής ορίζεται από 88 ευρώ 
από 1.1.2002 και σε 176 ευρώ από 1.7.02. 

3. Η ειδική παροχή συμψηφίζεται με οποιεσδήποτε άλ¬ 
λες παροχές, επιδόματα και αποζημιώσεις, εκτός των κα- 
ταβαλλομένων από συμμετοχή σε συλλογικά όργανα 
αποζημιώσεων, που λαμβάνουν οι δικαιούχοι αυτής, ανε¬ 
ξάρτητα από την πηγή που καταβάλλονται. Εφόσον οι πα¬ 
ροχές, επιδόματα και αποζημιώσεις αυτές υπολείπονται 
της ειδικής παροχής, καταβάλλεται στους δικαιούχους η 
προκύπτουσα διαφορά. 

4. Όσοι υπάλληλοι είναι αποσπασμένοι εντός ή εκτός 
των υπηρεσιών της παραγράφου 1 περίπτωση α' της πα¬ 
ρούσας και λαμβάνουν αντίστοιχα επιδόματα ή αποζη¬ 
μιώσεις με οποιαδήποτε μορφή, τα οποία αθροιστικώς 
υπερβαίνουν το ποσό της ειδικής παροχής, δεν δικαιού¬ 
νται αυτή. Εφόσον τα επιδόματα και αποζημιώσεις αυτές 
υπολείπονται της ειδικής παροχής, καταβάλλεται στους 
δικαιούχους η προκύπτουσα διαφορά. 

5. Η κατά τα ως άνω χορηγούμενη ειδική παροχή δεν κα¬ 
ταβάλλεται για όσο διάστημα οι υπάλληλοι τελούν σε 
άδεια άνευ αποδοχών και σε κάθε άλλη ειδική άδεια πλην 
των θεσμοθετημένων αδειών (κανονικές, εκπαιδευτικές, 
κύησης και λοχείας κλπ) σε διαθεσιμότητα ή αργία και σε 
αναρρωτική άδεια πλην αυτής που χορηγείται από Δημό¬ 
σια Νοσοκομεία, τα Κέντρα Υγείας του Δημοσίου, τις Πα¬ 
νεπιστημιακές κλινικές, τους νοσηλευτικούς σχηματι¬ 
σμούς του ΙΚΑ και τις ιδιωτικές κλινικές, εφόσον έχει 
προηγηθεί νοσηλεία σε αυτές που αποδεικνύεται από 
σχετικά παραστατικά (εισαγωγή, εξιτήριο, κλπ). 

6. Η ειδική παροχή της παραγράφου 1 δεν περικόπτεται 
για όσο χρονικό διάστημα οι υπάλληλοι απουσιάζουν λό¬ 
γω συνδικαλιστικών υποχρεώσεων ή λόγω άσκησης κα¬ 
θηκόντων Προέδρων Δημοτικών ή Κοινοτικών Συμβου¬ 
λίων ή Προέδρων Επιτροπών Νομαρχιακών Συμβουλίων. 

7. Η ειδική αυτή παροχή, σύμφωνα και με τα αναφερό¬ 
μενα στην παρ. 2 του σκεπτικού της παρούσας, υπόκειται 
στις συνήθεις κρατήσεις των επιδομάτων. Επίσης συνε- 
ντέλλεται με τις μηνιαίες αποδοχές των υπαλλήλων. 

8. Από την έναρξη ισχύος της παρούσας παύει η ισχύς 
κάθε άλλης απόφασης, κατά το μέρος που ρυθμίζει δια- 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


18929 


φορετικάτα αναφερόμενα στην απόφαση αυτή θέματα. 

Η απόφαση αυτή, η οποία ισχύει από 1.1.2002, να δημο- 
σιευθεί στην Εφημερίδα της Κυβερνήσεως. 

Αθήνα, 31 Οκτωβρίου 2002 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ Κ. ΣΚΑΝΔΑΛΙΔΗΣ 

-♦- 

Αοιθ. 304156 (3) 

Τροποποίηση και συμπλήρωση της 272060/02 (ΦΕΚ1048 
Β/9.8.02) απόφασης με θέμα Σύσταση και Συγκρότη¬ 
ση Επιτροπής ΚΕΜΑΕ και καθορισμός αρμοδιοτήτων 
αυτής στα πλαίσια εφαρμογής των διατάξεων κατάρ¬ 
τισης του Αμπελουργικού Μητρώου και του Συστήμα¬ 
τος Γεωργικών Πληροφοριών στον Ελαιοκομικό το¬ 
μέα, όπως τροποποιήθηκε και συμπληρώθηκε με τις 
334269/14.5.2001 και 389875/3.9.2001 όμοιες αποφά¬ 
σεις, και άλλες διατάξεις. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) του άρθρου 22 παρ. 3 του Ν. 992/79 « Περί οργανώ¬ 
σεων των Διοικητικών Υπηρεσιών ...» (Α' 280). 

β). του Ν.2470/97 «περί αναμόρφωσης μισθολογίου 
προσωπικού της Δημόσιας Διοίκησης και άλλες συναφείς 
διατάξεις» (Α'40). 

γ) του Ν.Δ. 131/1974 «περί παροχής οικονομικών ενι¬ 
σχύσεων στη γεωργική, κτηνοτροφική, δασική και αλιευ¬ 
τική παραγωγή, όπως τροποποιήθηκε με το Ν. 1409/83 
και το Ν. 2512/97 άρθρο II. 

δ) του Ν. 2362/95 « Κώδικας Δημοσίου Λογιστικού». 

2. Το άρθρο 8 του Καν. (ΕΟΚ) αριθμ. 729/70 του Συμ¬ 
βουλίου «Περί χρηματοδοτήσεως της Κοινής Αγροτικής 
Πολιτικής». 

3. Τον Καν.(ΕΟΚ) αριθμ.136/66 του Συμβουλίου «περί 
δημιουργίας Κοινής Οργάνωσης Αγοράς στον τομέα των 
λιπαρών ουσιών» όπως τροποποιήθηκε και ισχύει κάθε 
φορά, καθώς και τους σε εφαρμογή αυτού εκδιδόμενους 
κανονισμούς της Επιτροπής της Ε.Ε. 

4. Τον Καν. (ΕΟΚ) 154/75 του Συμβουλίου «περί κατάρ¬ 
τισης ελαιοκομικού μητρώου στα Κράτη. Μέλη παραγω¬ 
γό ελαιολάδου», όπως τροποποιείται και ισχύει κάθε φο¬ 
ρά καθώς και τους σε εφαρμογή αυτού εκδιδόμενους κα¬ 
νονισμούς της επιτροπής της Ε.Ε.. 

5. Τον Καν.(ΕΟΚ) αριθμ.2159/92 του Συμβουλίου « περί 
χρηματοδότησης των δαπανών και την κατάρτιση και ενη¬ 
μέρωση του ελαιοκομικού μητρώου», όπως τροποποιεί¬ 
ται και ισχύει κάθε φορά. 

6. Τον Καν. (ΕΟΚ) 2392/86 του Συμβουλίου «για την κα¬ 
τάρτιση του Κοινοτικού Αμπελουργικού Μητρώου» όπως 
τροποποιείται και ισχύει κάθε φορά. 

7. Τον Καν. (ΕΟΚ) 649/87 της Επιτροπής «για τις λεπτο¬ 
μέρειες εφαρμογής, σχετικά με την κατάρτιση του Κοινο¬ 
τικού Αμπελουργικού Μητρώου». 

8. Τον Καν (Ε.Κ.) 1493/1999 του Συμβουλίου για την κοι¬ 
νή οργάνωση της αμπελοοινικής αγοράς, όπως τροπο¬ 
ποιείται και ισχύει κάθε φορά και τους σε εφαρμογή αυ¬ 
τού εκδιδόμενους Κανονισμούς της Επιτροπής. 


9. Τις 299926/30.1.1998 και 329531/11.6.1998 αποφά¬ 
σεις του Υπουργού Γεωργίας με θέμα ’ Κατάρτιση Ελαιο¬ 
κομικού Μητρώου» 

10. Την 1182/89 απόφαση της Επιτροπής Τιμών και Ει¬ 
σοδημάτων για την «Κατάρτιση Κοινοτικού Αμπελουργι¬ 
κού Μητρώου», όπως τροποποιήθηκε διαδοχικά με τις 
αριθμ. 156/94 και 298/98 αποφάσεις των Υπ. Οικονομικών 
και Γεωργίας και την αριθμ.484/2002 απόφαση των Υπ. 
Οικονομίας & Οικονομικών και Γεωργίας. 

11. Την 249763/5.3.1997 πρόταση προγράμματος του 
Υπουργείου Γεωργίας προς την Ε.Ε. για την δημιουργία 
χαρτογραφικής βάσης αναφοράς "για την κατάρτιση του 
Αμπελουργικού και του Ελαιοκομικού Μητρώου" (Α' Φά¬ 
ση). 

12. Την 38585/7.10.1997 έγκριση της Ε.Ε. για την κα¬ 
τάρτιση της Α' φάσης του Ελαιοκομικού και Αμπελουργι¬ 
κού Μητρώου. 

13. Την 369220/12.1.1998 πρόταση προγράμματος του 
Υπ. Γεωργίας προς την Ε.Ε. για τη κατάρτιση του Αμπε¬ 
λουργικού και Ελαιοκομικού Μητρώου (Β'Φάση). 

14. Την 21076/25.5.1998 έγκριση της Ε.Ε. για την κα¬ 
τάρτιση της Β' φάσης του Ελαιοκομικού και Αμπελουργι¬ 
κού Μητρώου. 

15. Την 367388/5.10.1999 απόφαση του Υπουργού Γε¬ 
ωργίας για τη σύσταση Επιτροπών ΝΕΜΑΕ και καθορισμό 
αρμοδιοτήτων αυτών στα πλαίσια κατάρτισης του Σ.Γ.Π. 
στον Ελαιοκομικό τομέα και του Αμπελουργικού Μητρώ¬ 
ου. 

16. Την 367389/5.10.1999 απόφαση του Υπουργού Γε¬ 
ωργίας για τη σύσταση Επιτροπής ΚΕΜΑΕ ...κ.λ.π", όπως 
αυτή τροποποιήθηκε μεταγενέστερα με τις αριθμ. 
334269/14.5.01 και 389875/3.9.01 όμοιες αποφάσεις. 

17. Την 243295/17.5.2002 απόφαση του Υπουργού Γε¬ 
ωργίας μεταβίβασης στον Ειδικό Γραμματέα Διοικητικού 
τομέα Προγρ/σμού και εφαρμογών του ΓΚΠΣ, της αρμο¬ 
διότητας συντονισμού, ελέγχου και παρακολούθησης 
ολοκλήρωσης του έργου κατάρτισης του ΣΓΠ-ΕΤ και του 
Α.Μ. 

18. Την υποχρέωση της χώρας μας για την ολοκλήρωση 
των εργασιών κατάρτισης του ΣΓΠ-ΕΤ και του Α.Μ., για 
την έγκαιρη καταβολή των κοινοτικών ενισχύσεων και 
τους προβλεπόμενους ελέγχους στους τομείς ελαίας και 
αμπέλου. 

19. Το 2134/02 έγγραφο του Ειδικού Γραμματέα. 

20. Την 272060/02 απόφαση του Υπουργού Γεωργίας 
(ΦΕΚ1048 Β/9.8.02) «Τροποποίηση, συμπλήρωση και κω¬ 
δικοποίηση της αριθμ.267389/99κ.λ.π.» 

21. Το γεγονός ότι από τις διατάξεις της απόφασης αυ¬ 
τής δεν δημιουργείται δαπάνη σε βάρος του Κρατικού 
Προϋπολογισμού, αποφασίζουμε: 

1. Τροποποιούμε την 272060/02 απόφαση του Υπουρ¬ 
γού Γεωργίας «Τροποποίηση, συμπλήρωση και κωδικο¬ 
ποίηση της 367389/5.10.1999 απόφασης με θέμα «Σύ¬ 
σταση και συγκρότηση Επιτροπής ΚΕΜΑΕ και καθορι¬ 
σμός αρμοδιοτήτων αυτής στα πλαίσια εφαρμογής των 
διατάξεων κατάρτισης του Αμπελουργικού Μητρώου και 
του Συστήματος Γεωργικών Πληροφοριών στον Ελαιοκο¬ 
μικό Τομέα», όπως τροποποιήθηκε και συμπληρώθηκε με 
τις αριθμ.334269/01 και 389875/01 όμοιες αποφάσεις κ.α. 
διατάξεις (Β 1048/02) ως εξής: στην περίπτωση ε της πα¬ 
ραγράφου 1 του άρθρου 1 αυτής ορίζουμε ως μέλος τον 
Στυλιανό Βαϊλάκη, υπάλληλο του κλάδου ΠΕΙ Γεωπονι- 




18930 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κού Προϊστάμενο της Δ/νσης ΠΑΠ Δενδροκηπευτικής με 
αναπληρώτρια αυτού την Ελένη Σκαρέντζου - Χρόνη 
υπάλληλο του ιδίου κλάδου και της ιδίας Δ/νσης, λόγω 
υπηρεσιακών μεταβολών. 

2. Η παράγραφος 4 του άρθρου 1 της ανωτέρω απόφα¬ 
σης τροποποιείται ως εξής: 

«4. Η Γραμματειακή εξυπηρέτηση της ΚΕΜΑΕ ανατίθε¬ 
ται σε δύο (2) υπαλλήλους της Δ/νσης ΠΑΠ Δενδροκη¬ 
πευτικής ή της Δ/νσης Προγρ/μού και Γεωργικών Διαρ¬ 
θρώσεων με τους αναπληρωτές τους που ορίζονται αντί¬ 
στοιχα από τους Προϊσταμένους των εν λόγω 
Υπηρεσιών». 

3. Στο άρθρο 3 της ανωτέρω απόφασης και μετά το τέ¬ 


λος της παραγρ. 5 προστίθεται νέα παράγραφος 6, το κεί¬ 
μενο της οποίας έχει ως εξής: 

«6. Τυχόν υπάρχουσα εργοδοτική εισφορά, των δικαι¬ 
ούχων της πρόσθετης αμοιβής με σύμβαση εργασίας 
ιδιωτικού Δικαίου, του άρθρου αυτού, είναι επιπλέον των 
οριζομένων στο παρόν άρθρο ποσών» 

Κατά τα λοιπά ισχύει η 272060/1.8.2002 (ΦΕΚ 
1048Β/9.8.2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2002 

Ο ΥΠΟΥΡΓΟΣ 

Γ. ΔΡΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




